থিয়েন য়ি আ না
থিয়েন য়ি আ না (ভিয়েতনামী: Thiên Y A Na) একজন ভিয়েতনামি দেবী। তিনি ভিয়েতনামি লোকধর্ম এবং মাতৃদেবী ধর্ম দাও মাউ-তে পূজিত হন। তিনি দেবী পো নগর বা ইয়ান পো নগর নামেও পরিচিত। এটি অনেকেই বিশ্বাস করেন যে থিয়েন য়ি আ না নামে পরিচিত দেবি আসলে চাম দেবী পো নগরের ভিয়েতনামীয় সংস্করণ, যার অর্থ "রাজ্যের দেবী"। ভিয়েতনামের চাম জনগণ ভারত দ্বারা অনেক বেশি প্রভাবিত হয়েছিল এবং এটি মনে করা হয় যে পো নগর ভারতীয় ভগবতী দেবীর বৈশিষ্ট্যযুক্ত। থিয়েন য়ি আ না দেবীর পূজা-অর্চনা ভিয়েতনামে বিশেষত মহিলাদের মধ্যে জনপ্রিয়। লেন দোং অনুষ্ঠানের মাধ্যমে তার উপাসনা করা হয়। সর্বশেষ বেশ কয়েক শতক ধরে তাকে উৎসর্গ করে বেশকিছু মন্দির ও মঠ নির্মিত হয়েছে।